2025 ہِندوستان-پٲکِستان سرحد لَڑٲے

جموں و کشمیر کس علاقس مَنٛز ینہٕ والؠن سیاحن پؠٹھ دہشت گردانہ حملہ پتہٕ آیہ 24 اپریل پؠٹھ شۆروٗع گژھن واجیٚنؠ لائن آف کنٹرولس پؠٹھ ہِندوستان تہٕ پاکستانس درمیان مسلح جھڑپن ہنٛز اِطلاع دنہٕ، ییٚمہ سۭتہ دون جوہری ہتھیارن سٟتؠ لیس ہمساین درمیان ممکنہ کشیدگی ہنٛد اندیشہ پٲدٕ گوٚو۔ تعطلہٕ پتہٕ گوٚو سفارتی تناؤ یس دۄشوٕنی ملکن درمیان ووت، ییٚلہ ہنٛدستانن پٲکستانس پؠٹھ حملٕچ سرپرستی کرنک اِلزام لگٲو۔ 

6 مئی 2025 چہ راتھ کوٚر پاکستانٕکؠ انٹر سروسز پبلک ریلیشنز (ڈی جی آیی ایس پی آر) کہ ڈایریکٹر جنرل لیفٹیننٹ جنرل احمد شریٖف چودھری ین تصدیٖق ز ہنٛدستانن چھ پٲکِستان کس علاقس پؠٹھ میزائیل ہملن ہنٛد اَکھ سیریٖز شۆروٗع کوٚرمت۔ ہملیو کوٚر نَو مُقامن پؠٹھ حملہٕ، یمن مَنٛز آزاد کٔشیٖر مَنٛز کوٹلی تہٕ مظفر آباد تہٕ پنجاب کس ضلعہٕ بہاوالپورس مَنٛز احمد پور ایسٹ شٲمل چھ۔ پاکستٲنؠ حکامن مطٲبق، میزائیل ہملن ہٕنٛد نٔتیٖجس مَنٛز آیہ أکس شُرِس ہیتھ کم از کم ترٛے شٔہری ہلاک کرنہٕ تہٕ کم از کم باقی 12 زخمی کرنہٕ۔ یمن شہری ہلاکتن باووٚجوٗد کوٚر ہندوستانن داواہ ز حملک مقصد اوس پٲکستانس اندر کٲم کرن وٲلؠ مبینہ "دہشت گردانہ ٹھکانہٕ" پؠٹھ کرُن۔ وونہ گو٘، یمن ٹارگیٹن ہنٛز کانٛہہ تہٕ آزاد تصدیٖق آیہ نہٕ کرنہٕ، تہٕ پاکستانن کوٚر یہِ جواز بےٚ بُنیاد تہٕ اِشتعال انگیز قرار دتھ سختی سان رد۔

میڈیاہس سۭتہ کتھ کران کوٚر ڈی جی آیی ایس پی آر ین ووٚن ز حملہٕ ٲسؠ بلا اِشتعال تہٕ پٲکستان کرِ جواب "وختس پؠٹھ تہٕ سانہِ جایہ"۔ تٔمہ کوٚر مزیٖد نوٹ ز پاکستٲنؠ فضائیہ ٲس حوشیار، ییٚمہ سٟتؠ ہنٛدستٲنؠ ہوٲئی جہاز پاکستٲنؠ ہوٲیی عَلاقس مَنٛز اژنہٕ نش رکٲونہٕ۔ نۄقصانُک اندازٕ اوس جٲری، تہٕ مزیٖد مولوٗماتِک توقع چھ۔

گۄڈٕنی رپورٹو٘ سٟتؠ آیہ یہِ ظٲہر کرنہٕ زِ واریاہ دھماکہٕ آیہ بوزنہٕ-ژور احمد پور مشرقس مَنٛز تہٕ ترٛےٚ مظفر آبادس مَنٛز۔

22 اپریل 2025 ہس مَنٛز، پہلگام مَنٛز دہشت گردانہ حملس مَنٛز 26 نفر ہلاک، یس 2008 کس ممبئی حملس پتہٕ ہندوستٲنہ عام شہرین پؠٹھ ساروٕے کھۄتہٕ خطرناک حملہٕ اوس۔ ہنٛدستانن دیُت پاکستانس مَنٛز مقیم دہشت گردو پؠٹھ حملہٕ کرنُک اِلزام، ییٚمہ سۭتہ دۆن طرفین تعلقاتن مَنٛز تیزی سان زوال آو۔ تجزیہ کارن کوٚر مشاہدٕ ز اہم معاہدٕ معطل کرن چھ بڑن وٲل علاقٲئی عدم استحکام کس وسیع پس منظرس خَلاف ہندوستان-پاکستان تعلقات منظم کرن وٲل 1971 پتہٕ کس فریم ورکس بے مثال خراب گژھنچ نمائندگی کران۔

پس منظر

مِلٹری واقعات
24 اپریل تہٕ 5 مئی 2025 ہَس درمیان گوٚو پہلگامَس مَنٛز دہشت گردَن ہٕنٛدِ حملہٕ پتہٕ ہِنٛدُستان تہٕ پٲکِستانس درمِیان تناو بَڑان۔ ہِنٛدُستانن کٔر محاصرٕ تہٕ تلاشی کاروٲیی شۆروٗع، مشتبہ دہشت گردن ہِنٛزٕ روزن جاے منہدم کٔرِتھ، تہٕ لشکر طیبہ کِس أکِس بٔڑِس کَمانٛڈر سٕنٛدِس موتَس سۭتہِ گولہِ بنٛدی مَنٛز ہلاکتَن ہِنٛز اطلاع دِژمٕ دۄشوٕنی ہوٲیی فوجن کٔر لائن آف کنٹرول (ایل او سی) نزدیٖک زبردست پرواز۔ 24 اپریل پیٹھہٕ آیہِ ایٚل او سی اَپارِ جھڑپن تہٕ گولہِ چلنٕچہِ اطلاع دِنہٕ، یَتھ مَنٛز پٲکِستانن مٗبیعنہٕ طور بغٲر اِشتعال گولہِ چلاونہٕ شۆروٗع کٔر۔ ہِنٛدُستانن کوٚر پٲکِستانس پؠٹھ دہشت گردن ہِنٛز حِمایت کرنُک اِلزام، یَتھ داواہس پٲکِستانن سِفارتی تناو گوٚو بَڑان، ییٚلہِ ہِنٛدُستانن مُبینہٕ طور غٲر مُلکی سِفارتکارن حملہٕ آورن سۭتہِ پٲکِستانٕکہِ مٗبینہٕ تعلُقاتن مُ پٲکِستانن کوٚر ہِنٛدُستٲنؠ حملہٕ آسنُک دعوا ، ییٚلہِ زن ہِنٛدُستانن فوجی کاروٲیی پیٚٹھ غور کوٚر۔ دۄشوٕنی فریقَو کوٚر اَکھ أکِس پؠٹھ جَنٛگ بٔنٛدی ہٕنٛز خِلاف ورزی تہٕ ڈرون حملَن ہُنٛد الزام۔ ہِنٛدُستانن کوٚر 1971 چہِ یاد دِوان، سول دِفٲعی مشقن ہُنٛد اعلان، ییٚلہِ زن پٲکِستانن بیلسٹک میزایلُک تجربہٕ کوٚر۔

 آپریشن سِندوٗر تہٕ اِنتقامی کاروٲیی 

 7 مئی 
6 مئی 2025 مَنٛز ہندوستانن وون ز امکہ فوجن چھ پاکستانس مَنٛز "دہشت گردانہ بنیادی ڈھانچس" پؠٹھ حملہٕ کٔرِتھ "آپریشن سِندوٗر" شروٗع کوٚرمت۔ ہِندوستٲنؠ فوجن لگٲوؠ پٲکِستانس مَنٛز نَو  میزائل تہٕ کۆرُکھ حملہٕ۔ رپورٹن مطٲبق گٔیہ پاکستٲنؠ زیر اِنتظام کشمیرٕک سرحدی علاقن مَنٛز زبردست گولہٕ بٲری تہٕ زورٕ سان دھماکہٕ۔ پٲکِستانن کوٚر "بُزدلانہ حملک" جواب دینک عزم۔ ہنٛدستٲنہ ہوٲئی فوجن کٔر 7 میی 2025 چہ صبحس بجہ 23 منٹن ہٕنٛدس آپریشن سِندوٗر مَنٛز ایس سی اے ایل پی میزائلن تہٕ اے اے ایس ایم ہیمر بم سٟتؠ لیس رافیل جیٹ طیارٕ تعینات۔

یم نَو مقام یمن پؠٹھ حملہٕ آو کرنہٕ تمن مَنٛز چھ بہاوالپور موریڈکے، تہہرا کلان، سِیال کوٹ، بمبر کوٹلی تہٕ مظفر آباد شٲمل۔ اَتھ مَنٛز ٲسؠ دہشت گردانہ کیمپ، اعصاب مرکز تہٕ جیش محمد لشکر طیبہ تہٕ حزب المجاہدین ہیڈکوارٹر شٲمل۔ رپورٹہٕ چھ یہِ تہِ ونان زِ اَکھ پاکستٲنؠ جے ایف 17 آو ہنٛدستٲنؠ ہوٲئی عَلاقس مَنٛز دراندازی کرنٕچ کوٗششہ دوران شاٹ ڈوُن کرنہٕ۔ ہوٲئی جہاز گوٚو پُلووم کس پامپور مَنٛز ؤسؠ أکِس سکوٗلس پؠٹھ۔

جوابس مَنٛز کٔرؠ پاک فوجن لائن آف کنٹرولس پؠٹھ زبردست مارٹر گولہ چلاونس شروٗع یَتھ مَنٛز ترٛےٚ شہری ہلاک گیؠ۔

 رد عمل 

 امریکہ صدر ڈونالڈ ٹرمپ وون پاکستٲنؠ عَلاقس مَنٛز ہنٛدستٲنؠ حملس "شرمناک"۔
 اقوام متحدہ کہ سیکرٹری جنرل انتونیو گوتریس چھ ہندوستان تہٕ پاکستان دونونی پؠٹھ زیادٕہ کھوتہٕ زیادٕہ تحملک مطالبہٕ کوٚرمت۔

حَوالہٕ